stanford-oval/wikipedia huggingface dataset:
Diaka

| Diaka |
| --- | --- |
 Diaka
 Koordinaatit: 14°21′7″N, 4°57′25″W 
Valtio:  Mali
Alue:  Moptin alue
Piiri:  Ténenkoun piiri
Hallinto:  
 – Hallinnon tyyppi:  maalaiskunta
Väkiluku (2009):  19 800
Infobox OKVirheellinen NIMI-arvo: 
Diaka on maalaiskunta Moptin alueen Ténenkoun piirissä Malissa. Sen keskuskylä Dia sijaitsee Nigerjoen tulva-alueella 10 kilometriä Ténenkousta etelään. Kunnassa on 19 800 asukasta (vuonna 2009).
Diakan kunta rajoittuu luoteessa Ténenkoun piirin Karérin, pohjoisessa Sougoulbén ja Ouro Guirén sekä etelässä Diafarabén kuntiin, idässä Djennén piirin Togué Morarin ja Kéwan kuntiin sekä lännessä Ségoun alueen Macinan piiriin. Seutu kuuluu Sahelin vyöhykkeeseen. Kunnan läpi virtaa Nigerin sivuhaara Diaka.
Kuntaan kuuluu 17 kylää. Asukkaat ovat markoja, fulbeja, bozoja ja somonoja. Lisäksi on muutamia tuaregeja.
Dia mainitaan Ghanan valtakunnan synnystä kertovassa legendassa ja sen kerrotaan olleen muinaisen Malin vanhimpia kaupunkeja. Arkeologiset kaivaukset ovat osoittaneet, että se oli asuttu jo 800-luvulla eaa. Kaupungissa oli enimmillään jopa 40 000 asukasta. Dia oli soninkejen merkittävä kaupallinen ja kulttuurikeskus, joka taantui pian songhaivalloituksen jälkeen. Myöhemmin se oli yksi Macinan fulbevaltion keskuspaikoista. Marokkolaiset löivät fulbepäällikkö Hamadou-Amina I:n Diassa vuonna 1596.
Paikallisia elinkeinoja ovat maanviljely, karjanhoito, kalastus, keräily, käsityöammatit ja kaupankäynti. Tärkeimmät viljelykasvit ovat riisi ja hirssi. Kotieläimiä ovat naudat, lampaat, vuohet, aasit, kamelit ja siipikarja. Seudulla valmistetut saviastiat ovat laajalti tunnettuja.
Liikennöinti tapahtuu kuivana aikana maitse ja tulva-aikaan vesiteitse. Palveluihin kuuluvat kuusi alakoulua, yläkoulu, kolme koulutus- ja kehittämiskeskusta (CED) sekä terveysasema. Lisäksi on useita koraanikouluja. Diassa on alkeellinen vesijohtoverkko.
Dhaulagiri

Dhaulagiri
Dhaulagiri
| --- | --- |
Sijainti:  Nepal
Vuoristo:  Himalaja
Korkeus merenpinnasta:  8 167 m
Prominenssi:  3 357  m 
Ensimmäinen nousu huipulle:  sveitsiläis-itävaltalainen retkikunta 13. toukokuuta 1960
Helpoin reitti:  Koillisharjanne
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Dhaulagiri sijaitsee Himalajalla, Nepalin Läntisen kehitysalueen Dhawalagirin vyöhykkeellä.
Dhaulagiri on maailman seitsemänneksi korkein vuori (8 167 metriä). Dhaulagiri tarkoittaa "valkoista vuorta". Vuori sijaitsee Annapurnan alueella Himalajan vuoristossa.
Läntinen maailma löysi Dhaulagirin vuonna 1808, ja sitä pidettiin maailman korkeimpana vuorena yli 30 vuotta, kunnes Kanchenjunga anasti siltä tittelin. Ympäristöstä mitatun korkeuden suhteen se on lähes ylittämätön; korkeuseroa 30 km päässä sijaitsevaan Kali Gandakin rotkoon on 7 000 m.
Dhaulagirin valloitti ensimmäisinä 13. toukokuuta 1960 sveitsiläis-itävaltalainen retkikunta, johon kuuluivat Kurt Diemberger, Peter Diener, Ernst Forrer, Albin Schelbert, Nyima Dorji ja Nawang Dorji.
Vain 30 ihmistä on kiivennyt vuoren huipulle onnistuneesti.
Vuoren huipulle on noustu viimeksi vuonna 1996.
Aiheesta muualla

Kuvia tai muita tiedostoja aiheesta Dhaulagiri Wikimedia Commonsissa
Detroit 9000

| Detroit 9000 |
| --- | --- |

Ohjaaja:  Arthur Marks
Käsikirjoittaja:  Orville H. Hampton
Tuottaja:  Arthur Marks   Chuck Stroud
Säveltäjä:  Luchi de Jesus
Kuvaaja:  Harry May
Pääosat:  Alex Rocco   Hari Rhodes   Vonetta McGee
Valmistustiedot
Valmistusmaa:  Yhdysvallat
Tuotantoyhtiö:  General Film Corporation
Ensi-ilta:  1973
Kesto:  106 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Detroit 9000 on yhdysvaltalainen vuonna 1973 ensi-iltansa saanut blaxploitaatioelokuva. Elokuvan käsikirjoitti Orville H. Hampton ja ohjasi Arthur Marks.
Miramax julkaisi Quentin Tarantinon kehumanlähde? elokuvan videolla 25 vuotta ensi-illan jälkeen.
Juoni

Rudy Challengerin esittämän poliitikko Aubrey Hale Claytonin varainkeruujuhlien tuotto ryöstetään. Ryöstäjien saalis kohoaa 400 000 dollariin. Hupuissa esiintyneiden ryöstäjien ihonväriä arvuutellaan ja poliisia moititaan hitaudesta. Alex Roccon esittämä katu-uskottava valkoihoinen etsivä Danny Bassett saa parikseen Hari Rhodesin esittämän tummaihoisen koulutetun etsivä Jesse Williamsin.
Rooliluettelo

Hari Rhodes - Jesse Williams
Alex Rocco - Danny Bassett
Vonetta McGee - Ruby Harris
Ella Edwards - Helen Durbin
Scatman Crothers - pastori Markham
Herb Jefferson, Jr. - Ferdy
Robert Phillips - kapteeni Chalmers
Rudy Challenger - Aubrey Hale Clayton
Arvioita

Video-oppaassa vuodelta 1994 Sam Inkinen kutsuu elokuvaa veriseksi ja mitään uutta tarjoamattomaksi ja antaa sille kaksi tähteä viidestä, mikä vastaa sanallista arviota ”keskinkertainen”.
Aiheesta muualla

Tatu Piispanen: Detroit 9000 (1973)  17.5.2011. Elitisti.
Di-isononyylisykloheksaani-1,2-dikarboksylaatti

| Di-isononyylisykloheksaani-1,2-dikarboksylaatti |
| --- | --- |

Tunnisteet
IUPAC-nimi:  Bis(7-metyylioktyyli)sykloheksaani-1,2-dikarboksylaatti
CAS-numero:  166412-78-8
PubChem CID:  11524680
SMILES:  CC(C)CCCCCCOC(=O)C1CCCCC1 C(=O)OCCCCCCC(C)C
Ominaisuudet
Molekyylikaava:  C26H48O4
Moolimassa:  424,644 g/mol
Kiehumispiste:  394 °C
Tiheys:  0,95 g/cm3
Liukoisuus veteen:  Ei liukene
Di-isononyylisykloheksaani-1,2-dikarboksylaatti (C26H48O4) eli DINCH on estereihin kuuluva orgaaninen yhdiste. Yhdistettä voidaan käyttää muovinpehmentimenä.
Ominaisuudet, valmistus ja käyttö

Huoneenlämpötilassa di-isononyylisykloheksaani-1,2-dikarboksylaatti on väritöntä nestettä. Yhdiste on käytännöllisesti katsoen veteen liukenematonta, mutta liukenee useisiin orgaanisiin liuottimiin. Di-isononyylisykloheksaani-1,2-dikarboksylaatti esiintyy cis- ja trans-isomeereina, jossa cis/transsuhde on tavanomaisesti 9:1.
Di-isononyylisykloheksaani-1,2-dikarboksylaattia valmistetaan pelkistämällä di-isononyyliftalaattia vedyttämällä. Reaktio tapahtuu 80–120 °C:n lämpötilassa ja katalyyttinä käytetään ruteniumia. Toinen tapa on 1,2-sykloheksaanidikarboksyylihapon anhydridin ja isononanolin reaktio.
Di-isononyylisykloheksaani-1,2-dikarboksylaattia käytetään erityisesti polyvinyylikloridin pehmentimenä. Sillä voidaan korvata ftalaattien käyttöä esimerkiksi elintarvikesovellutuksissa, leluissa, lääketieteellisissä sovellutuksissa ja lattianpinnoitteissa.
Devlet I Giray

| Devlet I Giray |
| --- | --- |
 
Krimin kaani
Valtakausi:  1551–1577
Edeltäjä:  Sahib I Giray
Seuraaja:  Mehmed II Giray

Syntynyt:  1512
Kuollut:  1577 Bahtšisarai, Osmanien valtakunta
Suku:  Giray
Isä:  Mübârek Giray
Uskonto:  Islam
Devlet I Giray (I Девлет Герай, I Devlet Geray, ١ دولت كراى‎ ; 1512–1577 Bahtšisarai, Krimin kaanikunta) oli Krimin kaanikunnan hallitsija, Krimin kaani vuosina 1551–1577. Giray hallitsi Krimiä Osmanien valtakunnan vasallina ja liittolaisena.
Devlet oli kaani Meñli I Girayn poika ja hänet nimitti valtaistuimen ensimmäiseksi perilliseksi kaani Saadet I Giray vuonna 1532. Edeltäjänsä hallintokauden aikana Devlet asui vuosia Istanbulissa, jossa hän solmi merkittäviä poliittisia yhteyksiä. Hän peri valtaistuimen Osmanien valtakunnan sulttaanin Suleiman Suuren tuella vuonna 1551, kun hänen edeltäjänsä Sahib I Giray oli salamurhattu Devletin kannattajan toimesta.
Kaanin sota Venäjää vastaan

Edeltäjiensä lailla hän jatkoi Krimin kaanikunnan perinteisen vihollisen Venäjän vastustamista ja solmi tämänvastaisen liittolaissopimuksen Jagellonien dynastian kanssa 1552 ja aloitti Moskovaan suuntautuneen sotaretken, joka päättyi tappiollisesti Tulassa ja Šivoronjoella käydyissä taisteluissa. Vuonna 1555 hänen sotaretkensä oli kuitenkin voitokas. Hän osallistui myös Astrahanin sotaretkeen 1569 Osmanien valtakunnan kanssa. Tappion jälkeen hän aloitti jälleen oman sotaretkensä Iivana IV Julman hallitsemalle Venäjälle 1571. Voitettuaan venäläisarmeijan taistelussa Oka-joella hän onnistui ajamaan tsaarin pois Moskovasta, joka syttyi palamaan tataarien sitä vallatessa. Onnistuneesta sotaretkestään Devlet sai lisänimen Taht alğan, "Pääkaupungin Valtaaja". Nöyryytetty tsaari lupaamaan entisen Astrahanin kaanikunnan alueen luovuttamisen kaanille vihollisuuksien välittömäksi lopettamiseksi. Seuraavana vuonna Devletille kävi ilmi, ettei Iivanalla ollut aiettakaan pitää lupaustaan, joten hän kokosi toisen suuren armeijan ja marssi jälleen kohti Moskovaa. Tämä armeija kuitenkin hävisi venäläisille Moskovan eteläpuolella käydyn Molodin taistelun 1572 ja joutui vetäytymään.
Perhe

Devlet I kuoli huhti-toukokuussa 1577. Hänellä oli monta vaimoa, joiden kanssa hän sai kahdeksantoista poikaa. Hänen ensimmäinen vaimonsa oli adygei-ylimys Tarzatiqin tytär. Myös hänen neljäs vaimonsa oli kansallisuudeltaan tšerkessi. Devlet sijoitti poikansa usein johtotehtäviin, kuten kaanin lähintä apulaiskomentajaa merkitsevän qalgan asemaan. Esimerkiksi voittoon päättyneessä Sudbištšin taistelussa 24-25. kesäkuuta 1555 Devletin poika Ahmed Giray johti toista tataariosastoa, mutta hän kuoli taistelun aikana. Hänen seuraajakseen Devlet nimitti toisen poikansa, Mehmedin, josta tuli seuraava Krimin kaani. Mehmedin lisäksi viidestä Devletin pojasta tuli aikanaan myös Krimin kaaneja.
Diagonaali (sommittelu)

Diagonaali on kuvataiteessa sommittelun käsite, joka tarkoittaa viistoa - väreistä ja muodoista koostuvaa - vyöhykettä tai viivaa. Nimitys tulee geometrian lävistäjää tarkoittavasta sanasta. Diagonaali voi lävistää koko taideteoksen kuvatilan tai vain osan siitä. Diagonaalien katsotaan lisäävän kuvan dramatiikkaa ja dynaamisuutta.
Delavaynpihta

| Delavaynpihta |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Kladi::  Siemenkasvit Spermatophyta
Kladi::  Pinophyta
Lahko::  Pinales
Heimo::  Mäntykasvit Pinaceae
Suku::  Pihdat Abies
Sektio::  Pseudopicea
Alasektio::  Delavayianae
Laji::  delavayi
Kaksiosainen nimi
 Abies delavayi  Franch., 1899 
Katso myös
   Delavaynpihta Wikispeciesissä   Delavaynpihta Commonsissa 
Infobox OKNimi-testi OKIUCN-testi OK: 
Delavaynpihta (Abies delavayi) eli delavaynjalokuusi on mäntykasvien heimon pihtojen sukuun kuuluva havupuulaji. Se on korkealla Aasian vuoristoissa kasvava suurehko ainavihanta puu. Lajin piirteitä ovat leveän kartiomainen latvus, tylpät tai lanttopäiset litteät laidoiltaan taakierteiset neulaset ja purppuraiset pystyt kävyt. Lajista tunnetaan useita muunnoksia.
Nimet

Delavaynpihdan nimet viittavat ranskalaiseen lähetyssaarnaajaan P. J. M. Delavay, joka keräsi kasveja tieteelle Kiinan Yunnanissa 1800-luvun lopulla. Lajin luontaisella elinalueella siitä käytetään kiinan kielessä nimeä 苍山冷杉 (cang shan leng shan).
Kuvaus

Delavaynpihta on suurehko ainavihanta puu. Se tulee tavallisesti noin 30–40 metriä korkeaksi. Puu voi kasvaa rungon rinnankorkeusläpimitaltaan noin 1,5 metriä paksuksi.
Delavaynpihta eroaa useimmista lähisukuisista aasialaisista pihtalajeista ulkoisesti neulastensa voimakkaan taakierteisten laitojen ja kirkkaan valkojuovaisten alapintojen puolesta. Samankaltaisesta lajista Abies densa delavaynpihta eroaa kävyn peitinsuomun jyrkästi äimämäiseksi kärkiodaksi kaventuvan kärjen ja versorankojen punertavan ruskean värin puolesta.
Kuvaus > Varsi

Delavaynpihta on yleensä yksirunkoinen ja rungoltaan suora ja liereä. Latvus on yleensä leveän kartiomainen ja vanhoilla puilla tasalatvainen. Rungon harmahtava kuori on nuorilla puilla sileää, mutta vanhemmiten paksu pitkittäin uurteinen kaarna hilseilee pieninä liuskoina. Rungosta haarautuvat suuret oksat ovat latvassa kohenevia ja alempana siirottavia. Pienemmät oksanhaarat ovat jäykkiä ja voivat olla vaakasuuntaisia tai kohenevia. Versorangat ovat aluksi yleensä punertavan tai purppuraisen ruskeita ja tulevat toisena vuonnaan harmaiksi. Rangan pinta saattaa olla sileä tai uurteinen. Erittäin pihkaiset kasvusilmut ovat munanmuotoisen pallomaisia. Johtosilmut ovat enimmillään noin kahdeksan millimetriä pitkiä; muut silmut ovat pienempiä. Silmua peittävät punertavan tai vihertävän ruskeat tylppäkärkisen leveänpuikeat silmusuomut, jotka pysyvät silmusta kehittyvän verson tyvessä useita vuosia.
Kuvaus > Neulaset

Neulasiksi kutsutut lehdet ovat litteitä ja muodoltaan tasasoukkia. Lehtiasento on kierteinen ja useaan riviin asettuvat neulaset siirottavat säteen suuntaisesti ja etuviistoon. Käpyjä tuottavien versojen neulaset ovat usein kohenevia. Tasasoukat neulaset ovat yleisimmin 1,5–3 senttimetriä pitkiä ja 1–2 millimetriä leveitä. Neulaset ovat usein käyriä. Neulanen on laidoiltaan taakierteinen ja kärjestään tylppä tai lanttopäinen. Neulasessa on kaksi lähellä laitoja sijaitsevaa pihkatiehyttä. Neulanen on tumman kiiltävän vihreä yläpinnaltaan ja valkojuovainen alapinnaltaan. Ilmarakoja on neulasen alapinnalla kahdessa ilmarakojuovassa.
Kuvaus > Kukinnot

Delavaynpihta on yksikotinen, mikä tarkoittaa samaan puuhun kehittyvän sekä hede- että emikukintoja. Kukinnot kehittyvät hankasilmuista. Hedekukinto eli hedekäpy koostuu rankaan kierteisesti asettuneista hedelehdistä. Violetin keltainen hedekäpy on riippuva ja yleensä 2–3,5 senttimetriä pitkä.
Emikukinnot eli kävyt ovat pystyjä ja lyhytperäisiä. Kävyn muoto vaihtelee lieriömäisestä pitkänpyöreän munanmuotoiseen, ja sen kärki saattaa olla typäkkä tai sisäänpäin painunut. Lukuisista kierteisesti rankaan asettuneista käpysuomuista ja peitinsuomuista koostuva käpy on tavallisimmin 6–11 senttimetriä pitkä, toisinaan 14-senttimetrinenkin, ja 3–4,5 senttimetriä leveä. Aluksi väritykseltään violetinsininen käpy muuttuu kypsyessään ensin purppuranmustaksi tai mustanruskeaksi ja lopulta punertavan ruskeaksi. Käpysuomu voi olla muodoltaan kolmiomaisen viuhkamainen tai viuhkamaisen munuaismainen. Suurimmat, kävyn keskiosissa sijaitsevat käpysuomut ovat 1,2–2 senttimetriä pitkiä ja 1.5–2,5 senttimetriä leveitä. Käpysuomu on perällinen, pinnaltaan hienokarvaisen sileä ja ulkolaidaltaan ehyt ja hieman taakäänteinen. Peitinsuomut saattavat olla näkyviä tai jäädä piiloon käpysuomujen taakse. Yhdestä kahteen senttimetriä pitkät peitinsuomut ovat muodoltaan pitkänpyöreän lusikkamaisia, kärjestään otapäisiä ja joskus taakäänteisiä. Kävyn ranka pysyy puussa käpysuomujen karistua; paljastuva ranka on väriltään purppuraisen ruskea ja voi olla muodoltaan kartiomainen tai sukkulamainen.
Siivelliset siemenet ovat vastapuikeita, viidestä kahdeksaan millimetriä pitkiä ja väritykseltään ruskeita. Lenninsiipi on kiilatyvinen, noin 10 millimetriä pitkä ja kuusi millimetriä leveä sekä väriltään mustahkon tai purppuraisen ruskea.
Luokittelu

Delavaynpihta on mäntykasvien heimon (Pinaceae) pihtojen sukuun (Abies) kuuluva havupuulaji. Pihtojen suvun sisällä laji on luokiteltu suvun aasialaiseen sektioon Pseudopicea ja sen alasektioon Delavayianae. Vuonna 2018 julkaistun molekyylibiologisen tutkimuksen mukaan delavaynpihdan lähin sukulaislaji olisi Abies smithii, jota on usein pidetty forrestinpihdan (Abies forrestii) muunnoksena Abies forrestii var. smithii. Toisaalta tutkimuksen mukaan usein delavaynpihdan muunnokseksi Abies delavayi var. nukiangensis luokiteltu Abies nukiangensis olisi erillinen laji, joka ei olisi kovinkaan läheistä sukua delavaynpihdalle.
Luokittelu > Alalajit ja muunnokset

Lajiin on luokiteltu kuuluvan useita alalajeja tai muunnoksia.
Luokittelu > Alalajit ja muunnokset > A. delavayi subsp. fansipanensis

Abies delavayi subsp. fansipanensis (syn. Abies fansipanensis) on lajin vietnamilainen alalaji. Sen piirteitä ovat suuret kävyt ja piiloon jäävät peitinsuomut. Alalajin puut tulevat yleensä vain 15–20 metriä korkeiksi. Käpy on lieriömäinen ja 8–14 senttimetriä pitkä. Peitinsuomun kärki on kaksiliuskainen ja liuskojen välistä otapäinen. Peitinsuomut eivät näy käpysuomujen takaa. Alalaji kasvaa luonnossa ainoastaan pohjoisen Vietnamin Phan Xi Păng -vuoren rinteillä 2 600–3 000 metrin korkeudessa. Kansainvälinen luonnonsuojeluliitto IUCN on luokitellut alalajin äärimmäisen uhanalaiseksi.
Luokittelu > Alalajit ja muunnokset > A. delavayi var. delavayi

Abies delavayi var. delavayi on lajin tyyppimuunnos. Sen versorangat ovat kaljuja tai uurteistaan hienokarvaisia. Neulaset ovat voimakkaasti laidoiltaan taakierteisiä ja yleensä 1,5–3 senttimetriä pitkiä ja 1–2 millimetriä leveitä. Käpyjen peitinsuomujen pitkäotaiset kärjet näkyvät käpysuomujen takaa. Muunnosta esiintyy luonnonvaraisena Kiinan Yunnanissa ja Tiibetissä, Intian Arunachal Pradeshissa ja Myanmarin pohjoisosissa.
Luokittelu > Alalajit ja muunnokset > A. delavayi var. motuoensis

Abies delavayi var. motuoensis on lajin tiibetiläinen muunnos. Sen versorangat ovat tiheän ruosteenpunaisen karvoituksen peittämiä ja 2–3,2 senttimetriä pitkät neulaset ovat keskimäärin pidempiä kuin lajin tyyppimuunnoksella. Muunnosta esiintyy luonnossa Tiibetin kaakkoisosissa.
Luokittelu > Alalajit ja muunnokset > A. delavayi var. nukiangensis

Abies delavayi var. nukiangensis (syn. Abies nukiangensis) on lajin yunnanilainen muunnos. Sen versorangat ovat kaljuja ja väritykseltään purppuraisen ruskeita. Muunnoksen 1,2–4,3 senttimetriä pitkät ja 1,5–2,8 millimetriä leveät neulaset vaihtelevat kooltaan enemmän kuin muiden muunnosten. Käpyjen peitinsuomujen lyhytotaiset kärjet eivät yleensä näy käpysuomujen takaa. Muunnosta esiintyy luonnonvaraisena Kiinan Yunnanin maakunnan luoteisosissa Nù Jiāng -joen alueella.
Levinneisyys

Delavaynpihta kasvaa luonnonvaraisena Kiinan, Intian, Myanmarin ja Vietnamin vuoristoalueilla. Sitä esiintyy Kiinan kaakkoisosissa Yunnanin maakunnan länsiosissa ja Tiibetin alueen kaakkoisosissa, Intian Arunachal Pradeshin osavaltiossa, Myamarin pohjoisosissa ja Vietnamin pohjoisosassa.
Elinympäristö

Delavaynpihta on korkeiden ylänköalueiden puu. Sitä esiintyy vuorilla 2 400 – 4 300 metrin korkeudella merenpinnasta. Yleisimmin laji kasvaa 3 000 – 4 000 metrin korkeudessa pohjoisrinteessä. Delavaynpihdan luontaisen elinalueen ilmastolle ovat tyypillisiä suuri sadanta, viileät kesät ja kylmät lumiset talvet. Vuotuinen sadanta vaihtelee noin 1 000 millimetristä yli 3 000 millimetriin. Lajin kasvupaikkojen maannos on tavallisesti ruskomaata.
Delavaynpihta kasvaa yleensä monilajisissa havumetsissä, mutta saattaa muodostaa lajipuhtaita metsiköitä lähellä puurajaa. Samoissa metsissä kasvaa usein likianginkuusia (Picea likiangensis) ja sargentinkuusia (Picea brachytyla). Delavaynpihta saattaa kasvaa myös toisinaan kiinanhemlokin (Tsuga chinensis), himalajanhemlokin (Tsuga dumosa) ja junnaninkatajan (Juniperus formosana) sekä kuparikoivun (Betula albosinensis), kiinankoivun (Betula platyphylla var. szechuanica) ja tammilajin Quercus semecarpifolia kanssa.
Merkitys ihmiselle

Delavaynpihtaa on kasvatettu koristekäytössä jonkin verran erityisesti Yhdistyneessä kuningaskunnassa ja Ranskassa. Yleisimmin puuta kuitenkin istutetaan arboretumeihin ja kasvitieteellisiin puutarhoihin. Delavaynpihta ei ole merkittävä talouspuu.
Pystyt kävyt ovat tumman purppuraisia kypsyessään.
Delavaynpihtoja Yunnanin Cangshan-vuorilla.
Di(2-etyyliheksyyli)

| Di(2-etyyliheksyyli)adipaatti |
| --- | --- |

Tunnisteet
IUPAC-nimi:  Bis(2-etyyliheksyyli)heksaanidioaatti
CAS-numero:  103-23-1
PubChem CID:  7641
SMILES:  CCCCC(CC)COC(=O) CCCCC(=O)OCC(CC)CCCC
Ominaisuudet
Molekyylikaava:  C22H42O4
Moolimassa:  370,556 g/mol
Sulamispiste:  -67,8 °C
Kiehumispiste:  417 °C
Tiheys:  0,927 g/cm3
Liukoisuus veteen:  3,2·10-6 g/l (22 °C)
Di(2-etyyliheksyyli)adipaatti (C22H42O4) tai bis(2-etyyliheksyyli)adipaatti, myös dioktyyliadipaatti, on estereihin kuuluva orgaaninen yhdiste. Yhdistettä voidaan käyttää esimerkiksi muovinpehmentimenä.
Ominaisuudet, valmistus ja käyttö

Huoneenlämpötilassa di(2-etyyliheksyyli)adipaatti on väritöntä tai kellertävää nestettä. Yhdiste on veteen liukenematonta, mutta liukenee esimerkiksi etanoliin, dietyylieetteriin ja asetoniin.
Di(2-etyyliheksyyli)adipaattia valmistetaan esteröimällä 2-etyyliheksanolia ja adipiinihappoa.
Di(2-etyyliheksyyli)adipaatti on runsaasti käytetty muovinpehmennin, joka parantaa esimerkiksi polyvinyylikloridin, polystyreenin, nitroselluloosan ja useiden kumien kylmäominaisuuksia. Sitä käytetään yksin tai yhdessä ftalaattien kanssa. Yhdistettä voidaan käyttää myös voiteluaineena ja kosmetiikkatuotteissa.
Deutsches Afrikakorps

Erwin Rommel esikuntineen vuonna 1942.
Deutsches Afrikakorps ['dɔʏʧəs 'aːfʀɪkakoːɐ]  kuuntele ääntämys (ohje), usein lyhyesti Afrikakorps tai DAK oli toisessa maailmansodassa Saksan Libyassa ja Egyptissä olleiden Afrikan joukkojen esikunta ja myöhemmin armeijakunta sekä sen alaiset joukot.
Perustaminen

Oberkommando der Wehrmacht (OKW) päätti lähettää joukkoja Libyaan tukemaan Italian armeijaa, jonka joukot brittiläinen 8. armeija oli lyönyt operaatio Compassissa. Aluksi 11. tammikuuta Libyaan lähetettiin ainoastaan erillisosasto (saks. Sperrverband Lybien), johon kuului 30 vaunun panssarivaunukomppania selvennä. Alueelle lähetettävien joukkojen määrä päätettiin 5. helmikuuta kasvattaa divisioonaan, joten laajentaa 5. panssarirykmentti 5. kevyeksi divisioonaksi.  Libyassa olevien joukkojen esikunta muodostettiin 16. helmikuuta 1941, mistä muodostettiin 21. helmikuuta pari päivää 15. panssaridivisioonan alueelle toimittamisen jälkeen armeijakunnan esikunta, Deutsches Afrika-Korps (DAK). Armeijakunnan komentajaksi määrättiin Erwin Rommel. DAK koostui tässä vaiheessa kahdesta divisioonasta ja useista pienemmistä joukkoyksiköistä ja se oli virallisesti alistettu Italian Afrikan joukkojen komentajalle. 5. kevyt divisioona nimettiin 1. lokakuuta 21. panssaridivisioonaksi.
Komentajat

Armeijakunnankomentajina olivat:
Marsalkka Erwin Rommel 14. helmikuuta – 5. elokuuta 1941
Kenraaliluutnantti Ferdinand Schaal 15. elokuuta – 1. syyskuuta 1941
Panssarijoukkojenkenraali Philipp Müller-Gengard 1.–15. syyskuuta 1941
Panssarijoukkojenkenraali Ludwig Crüwell 15. syyskuuta 1941 – 9. maaliskuuta 1942
Panssarijoukkojenkenraali Walther Nehring 9.–19. maaliskuuta 1942
Panssarijoukkojenkenraali Ludwig Crüwell 19. maaliskuuta – 29. toukokuuta 1942
Panssarijoukkojenkenraali Walther Nehring 29. toukokuuta – 31. elokuuta 1942
Kenraaliluutnantti Fritz Bayerlein 31. elokuuta – 1. syyskuuta 1942
Panssarijoukkojenkenraali Gustav von Värst 1.–2. syyskuuta 1942
Panssarijoukkojenkenraali Wilhelm Ritter von Thoma 2. syyskuuta – 13. marraskuuta 1942
Panssarijoukkojenkenraali Gustav Fehn 13. marraskuuta 1942 – 28. helmikuuta 1943
Panssarijoukkojenkenraali Hans Cramer 28. helmikuuta – 30. kesäkuuta 1943
Afrikakorps-marssilaulu

(kertosäe)

Heiß über Afrikas Boden die Sonne glüht. 

Unsere Panzermotoren singen ihr Lied! 

Deutsche Panzer im Sonnenbrand, 

Stehen zur Schlacht gegen Engeland 

Es rasseln die Ketten, es dröhnt der Motor, 

Panzer rollen in Afrika vor.''
(suora suomennos)

Aurinko paistaa kuumana Afrikan maalla.

Panssarimoottorimme laulavat lauluaan!

Saksalaiset panssarit auringonpaahteessa,

Ovat taistelussa Englantia vastaan

Ketjut kitisevät ja moottori pauhaa

Panssarit etenevät Afrikassa.''
Aiheesta muualla

Wikimedia Commonsissa on kuvia tai muita tiedostoja aiheesta .
Autenttinen esitys Afrikakorps’n marssilaulusta mp3-tiedostona (Panzer rollen in Afrika vor)
Autenttinen esitys toisesta Afrikakorps’n marssilaulusta mp3-tiedostona (Arkistoitu – Internet Archive) (Unserem Rommel)
Afrikakorps’n univormuja (Arkistoitu – Internet Archive)
Afrikakorps’n tunnus.
Panzerjäger-Abteilung 39, osa Kampfgruppe Gräfiä, osa 21. Panssaridivisioonaa etenemässä vuonna 1942.